AIŠKINAMASIS RAŠTAS

Dėl sutikimo perimti valstybės turtą Molėtų rajono savivaldybės nuosavybėn ir patikėjimo teise

**1. Parengto tarybos sprendimo projekto tikslai ir uždaviniai**

Lietuvos Respublikos teisingumo ministerija 2020 m. birželio 30 d. raštu Nr. (1.21) 7R-3844 „Dėl leidinio perdavimo“ informavo, kad, įgyvendindama iš Europos Sąjungos struktūrinių fondų lėšų bendrai finansuojamą projektą Nr. 10.1.4-ESFA-V-922-0005 „Taikinamojo tarpininkavimo (mediacijos) sistemos plėtra“, parengė ir išspausdino metodinį leidinį „Mediatoriaus vadovas“, skirtą tiek visuomenei susipažinti su mediacijos procesais, tiek padėti asmenims, ketinantiems tapti mediatoriais, pasiruošti mediatorių kvalifikaciniam egzaminui, tiek kasdieninėje mediatoriaus veikloje vykdant mediacijas.

Atsižvelgus į tai, kad turtas perduodamas skirtingoms funkcijos vykdyti, 1 leidinys būtų perduotas patikėjimo teise Molėtų rajono savivaldybei ir naudojamas pirminės teisinės pagalbos teikimo tikslais, kiti 2 leidiniai būtų perduoti Savivaldybės nuosavybėn ir patikėjimo teise Molėtų rajono savivaldybės viešajai bibliotekai jos nuostatuose numatytai veiklai vykdyti. Tam, kad būtų parengtas Lietuvos Respublikos Vyriausybės nutarimo projektas, reikalingas Molėtų rajono savivaldybės tarybos sutikimas priimti valstybės turtą Savivaldybės nuosavybėn ir patikėjimo teise.

Parengto tarybos sprendimo projekto tikslas – sutikti perimti valstybės turtą Savivaldybės nuosavybėn savarankiškajai savivaldybės funkcijai įgyvendinti ir perduoti jį Molėtų rajono savivaldybės viešajai bibliotekai valdyti, naudoti ir disponuoti juo patikėjimo teise, bei sutikti perimti patikėjimo teise perduodamą materialųjį turtą Molėtų rajono savivaldybei jai perduotai valstybinei (valstybės perduotai savivaldybei) funkcijai įgyvendinti.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 13 punktas, 7 straipsnio 30 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 1 ir 2 punktai, 11 straipsnio 1 dalies 2 punktas, 12 straipsnio 1, 2 dalys.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – bus sudaryta galimybė visuomenei susipažinti su mediacijos procesais bei padėti asmenims, ketinantiems tapti mediatoriais, pasiruošti mediatorių kvalifikaciniam egzaminui ir kasdieninėje mediatoriaus veikloje vykdant mediacijas.

Neigiamų pasekmių nenumatoma.

**4. Priemonės sprendimui įgyvendinti**

Pasirašyti turto priėmimo ir perdavimo aktus.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.